PATVIRTINTA

 Vilniaus rajono savivaldybės

 administracijos direktoriaus

 2022 m. kovo 30 d.

įsakymu Nr. A27(1)-875

 Priedas Nr. 19

**Vilniaus rajono savivaldybės administracijos Sudervės seniūnijos**

**2022 m. veiklos planas**

1. **Vilniaus rajono savivaldybės administracijos Sudervės seniūnijos aplinka.**

1.1. Seniūnijos plotas, miestelių, kaimų trumpa charakteristika.

Sudervės seniūnija minima istorijos dokumentuose 1493 m. Tada čia buvo dvaras. Nuo 1507 metų Sudervė minima kaip valsčius.

Sudervės seniūnija yra Vilniaus rajono vakaruose. Ji ribojasi su kaimyninėmis Zujūnų, Avižienių, Maišiagalos, Dūkštų seniūnijomis bei Trakų ir Elektrėnų rajonais.

Sudervės centre stovi Švč. Trejybės bažnyčia. Bažnyčia yra ypatingos, Lietuvoje retai sutinkamos architektūros formos - klasicistinių formų kupolinė rotonda. Bažnyčią 1803-1822 metais pastatė vyskupas Valentas Volčackis, o 1834 m. vyskupas Andrius Benediktas Klongevičius bažnyčią konsekravo. Dideles pinigų sumas bažnyčios statybai paaukojo Teodora Sapiegienė. Bažnyčią supa senos ir naujos kapinės.

Seniūnijos teritoriją užima 7911 ha., iš jų: 4761 ha ž. ū. naudmenos, 3150 ha užima miškų, vandenų ir kt. plotai. Per seniūnijos vakarinės dalies teritoriją tęsiasi Neries regioninis parkas. Parkas užima 1560 ha ploto. Parkas ribojasi su sodo bendrijų kvartalais 550 ha teritorijoje. Seniūniją supa 11 ežerų: Vilnojos (68,6 ha), Riešės (88,1 ha), Kaušelio (2,0 ha), Purvio (3,3 ha), Elniakampio ir kt.

 1.2. Seniūnijos gyventojai (einamųjų metu sausio 1 d. duomenimis).

Sudervės seniūnijoje 2022 m. sausio 1 d. deklaravusių gyvenamąją vietą 3172 gyventojai.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2098 |
| Pensinio amžiaus | 452 |
| Vienišų asmenų | 25 |
| Vienišų nusenusių | 12 |
| Daugiau nei 75 m. amžiaus | 221 |
| Suaugusiųjų neįgaliųjų | 127 |
| Vaikų su negalia iki 18 m. | 7 |
| Darbingo amžiaus neįgaliųjų | 99 |
| Socialinę atskirtį patiriančios šeimos | 48 |

Seniūnija susideda iš 31 kaimo. Didesni kaimai: Sudervės k. – 626, Rastinėnų k. – 893, Grikienių k. - 344 gyventojai ir t.t.

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Vilniaus rajono savivaldybės administracijos Sudervės seniūnijoje yra 10 seniūnaitijų.

**Beržiškių seniūnaitija**, įeina Beržiškių, Pakonių, Mikališkių kaimai, seniūnaitis – Marjan Michalkevič;

**Grikienių seniūnaitija**, įeina Grikienių, Vydautiškių kaimas, seniūnaitis – Martynas Motuzas;

**Dambriškių seniūnaitija** – įeina Dambriškių, Purviškių kaimai – seniūnaitis Stanislav Bakšanskij;

**Užulaukių seniūnaitija** – įeina Užulaukių, Užuežerės, Minčiškių, Vabalių, Lauryniškių kaimai – seniūnaitė Gražina Stankevič;

**Putiniškių seniūnaitija** – įeina Putiniškių, Riešės vs, Izabelinės kaimai – seniūnaitis Česlav Voitkevič;

**Vaigeliškių seniūnaitija** – įeina Vaigeliškių, Jurkiškių vs, Geležių Antakalnių, kaimai - seniūnaitė Alina Michalkevič;

**Buiniškių seniūnaitija** - įeina Buiniškių, Klevinų, Žemagulių kaimai, seniūnaitė Helena Olechnovič;

**Rastinėnų seniūnaitija** - įeina Rastinėnų kaimas, seniūnaitė Justina Pavliun;

**Kasmiškių seniūnaitija** - įeina Bubų, Padvarių, Pylimų, Kasmiškių, Sidaronių, Šiurmonių, Geležių kaimai, seniūnaitė - Jadvyga Jodeliuk;

**Sudervės seniūnaitija** – Sudervės kaimas, seniūnaitė Beata Daniševska.

Sudervės seniūnijoje veikia **7 kaimo bendruomenės**:

**Sudervės bendruomenė** - pirmininkė Barbara Gavrilenko.

**Vilniaus rajono Grikienių kaimo bendruomenė** - pirmininkas Edvardas Zdanavičius.

**Vilniaus rajono Vabalių kaimo bendruomenė** - pirmininkas Giedrius Steponkus.

**Putiniškių bendruomenė** - pirmininkas Gediminas Kazėnas.

**Rastinėnų - Bubų bendruomenė** – pirmininkė Aušra Grigaitė-Baraišė.

**Rastinėnų kaimo bendruomenės centras** – pirmininkė Justina Pavliun.

**VšĮ „Sudervės parapijiečių bendruomenė“** – pirmininkas Šarūnas Starinskas

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Sudervės seniūnijos teritorijoje veikia:

* Vilniaus r. Sudervės M. Zdziechovskio pagrindinė mokykla,
* Vilniaus r. Mariano Zdziechovskio pagrindinės mokyklos Rastinėnų pagrindinio ugdymo skyrius,
* Buivydiškių pagrindinės mokyklos Sudervės skyrius.

Nuo 1957 m. Vilniaus r. Sudervės M. Zdziechovskio pagrindinė mokykla įsikūrė buvusiame žinomo filologo ir profesoriaus VU rektoriaus M. Zdziechovskio motinos dvare. Iki šiol Sudervės M. Zdziechovskio pagrindinė mokykla yra šiame pastate. Nuo 1998 m. mokyklai vadovauja l. e. direktoriaus pareigas Renata Starenkienė. Mokykloje mokosi 162 mokinys. Mokymo kalba – lenkų. 2015 m. prie Sudervės Mariano Zdziechovskio pagrindinės mokyklos pastato buvo baigtas statyti naujas priestatas, čia nuo 2015 m. lapkričio 19 d. įsikūrė priešmokyklinio ir ikimokyklinio ugdymo grupės. Priestato statybą finansavo Vilniaus rajono savivaldybė ir draugija „Wspólnota Polska“.

Vilniaus r. Mariano Zdziechovskio pagrindinės mokyklos Rastinėnų pagrindinio ugdymo skyrius buvo pastatytas Ponų Lichterovičių nuosavoje žemėje 1922 metais. 2004 m. prie mokyklos buvo pastatytas priestatas, kuriame buvo įkurtos dvi klasės, valgykla ir sanitarinės patalpos. 2010 m. rugsėjo 1 d. Rastinėnų pagrindinė mokykla buvo reorganizuota ir tapo Vilniaus r. Sudervės M. Zdziechovskio pagrindinės mokyklos pagrindinio ugdymo skyriumi. Mokomoji kalba - lenkų. Vadovauja l. e. direktoriaus pareigas Renata Starenkienė.

Sudervės seniūnijoje, Sudervės k., Maišiagalos g. 3 veikia Buivydiškių pagrindinės mokyklos Sudervės skyrius. Čia mokosi 166 vaikai. Mokomoji kalba - lietuvių. Vaikai atvežami iš tolimesnių vietovių: Dūkštų seniūnijos sodininkų bendrijų „Žara“ ir „Žaluma“, sodininkų bendrijos „Riešė“, iš Sudervės sen. Rastinėnų k., Mikališkių k., Pakonių k., Bubų k., iš Zujūnų sen. Čekoniškių k., Koplyčninkų k.. Skyriaus vedėja - Vida Jacevičienė.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Sudervės seniūnijoje įsikūrę Vilniaus rajono Nemenčinės daugiafunkcinio kultūros centro skyriai: Sudervės skyrius - administratorė - Zigfrida Michalkevič ir Rastinėnų skyrius administratorė – Jadvyga Jodeliuk.

Sudervės sen. Nemenčinės daugiafunkcinio kultūros centro Sudervės skyriuje veikia kapela „Suderwianie“. Kapela „Suderwianie“ pradėjo veikti nuo 2010 m. Vadovas ̶ Eduard Michalkevič. Dabartinėje kapelos sudėtyje 12 žmonių. Repertuare Sudervės krašte sukurtos dainos, bei liaudiškos lenkų, rusų, baltarusių ir lietuvių dainos.

Sudervės sen. Nemenčinės daugiafunkcinio kultūros centro Rastinėnų skyriuje veikia kolektyvas „Wspomnienie“, įkurtas 2012 m. Vadovas Stanislav Sokolovski. Kolektyvo sudėtyje yra 8 narių, tai vyresnio amžiaus dalyviai. Ansamblio repertuare – ne tik liaudiškos dainos lenkų, rusų ir lietuvių kalbomis, bet ir poetės, seniūnijos gyventojos Helenos Subotovič parašytos dainos.

Sudervės seniūnijoje veikia VšĮ Sudervės bendrosios praktikos gydytojo kabinetas. Šeimos gydytoja Valentina Gorbač. Bendruomenės vyr. slaugytoja – Renata Mozarska. Bendrosios praktikos gydytojo kabinete registruota 1174 gyventojų, iš jų 254 vaikų. VšĮ Sudervės bendrosios praktikos gydytojo kabinetas 2022 m. nuo rugsėjo iki gruodžio dalyvavo Vilniaus rajono Savivaldybės finansuojamame projekte „Krūties vėžio ligų prevencija“. VšĮ Sudervės bendrosios praktikos gydytojo kabinete teikiamos gydymo paslaugos, atliekamas profilaktinis sveikatos tikrinimas, vaikų ir suaugusiųjų skiepijimas bei vykdomos prevencinės programos.

Sudervės seniūnijoje yra dvi bibliotekos.

Sudervės kaime biblioteka įsikūrusi Vilniaus rajono Nemenčinės daugiafunkcinio kultūros centro skyriaus patalpose, adresu Vilniaus g. 19A, Sudervės k.. Bibliotekos leidinių fondas 9410 egz., yra 337 registruotų skaitytojų, veikia VIPT internetinė skaitykla.

Rastinėnų kaime biblioteka randasi Vilniaus r. Sudervės M. Zdziechovskio pagrindinės mokyklos Rastinėnų pagrindinio ugdymo skyriaus patalpose adresu Rastinėnų g. 43, Rastinėnų k., leidinių fondas apie 7826 egz., yra 64 registruotų skaitytojų, čia taip pat veikia VIPT internetinė skaitykla.

Sudervėje prie Švč. Trejybės bažnyčios veikia jaunimo ir vaikų choras „Barka“, vadovauja Justina Vojciechovič, Sabina Lachovič. Sudervės parapijoje taip pat veikia du parapijos suaugusiųjų chorai.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra 2 veikiančios kapinės ir 7 neveikiančios kapinės:

Sudervės naujos (veikiančios) kapinės, Sudervės k., V. Volčackio g., kurių plotas 0,676 ha;

Sudervės senos (veikiančios) kapinės, Sudervės k., Kernavės g. 4, kurių plotas 0,9453 ha;

Jurkiškių k., Vilniaus g. (neveikiančios) kapinės, kurių plotas 0,11 ha;

Putiniškių k., Vilniaus g. (neveikiančios) kapinės, kurių plotas 0,1038 ha;

Vabalių k. (neveikiančios) kapinės, kurių plotas 0,200 ha;

Kasmiškių k., Kasmiškių g. (neveikiančios) kapinės, kurių plotas 0,0637 ha;

Padvarių k. (neveikiančios) kapinės, kurių plotas 0,14 ha;

Grikienių k., Mechanizatorių g. (neveikiančios) kapinės, kurių plotas 0,16 ha;

Geležių k. (neveikiančios) kapinės, kurių plotas 0,22 ha.

Sudervės senos ir Sudervės naujos kapinės supa Sudervės Šv. Trejybės bažnyčia,

Dabartiniu Sudervės parapijos klebonu yra kunigas Kęstutis Masevičius.

Pamaldos bažnyčioje vyksta lenkų ir lietuvių kalbomis.

 1.7. Seniūnijos teritorijoje esančios įmonės (veiklos pobūdis, darbuotojų sk. (vnt.)).

Sudervės seniūnijoje veikia penkios maisto prekių parduotuvės ir kitos įmonės.

UAB „Sudervės svetainė“, Sudervės k. darbuotojų skaičius - 5,

UAB „Dažų ir dangų fabrikas“, dažų gamyba ir pardavimas, Grikienių k., darbuot. sk. – 7,

UAB „Skandinavijos langai“, langų gamyba, Grikienių k., darbuotojų skaičius – 20,

UAB „Vilpros pramonė“ – kaminų ir dūmtraukių gamyba, Izabelinės k., darbuot. sk. - 60,

UAB „Kvarcmeta“, metalo supirkimas, pardavimas, gamyba, Rastinėnų k., darb. sk. – 3,

UAB „Jogmetis“, nestandartinio metalo gamyba, Rastinėnų k., darbuotojų skaičius – 5,

UAB „Kaimo verslas“ ekologinių grūdu prekyba, Rastinėnų k., darbuotojų sk. – 5.

Sudervės seniūnijoje netrūksta poilsiaviečių bei kaimo turizmo sodybų:

Anos Kozlovienės kaimo turizmo sodyba – Sudervės k.,

Sodyba „Tarp pušų“ – Pylimų k.,

Elniakampio sodyba – Elniakampio k,

Ivonos Staniševskos sodyba – Rastinėnų k.,

„Viensėdis“ kaimo turizmo sodyba - Jurkiškių k.

„Tadeušo sodyba“ – Vydautiškių k.

Sudervė pasižymi V. Martikonio akmens skulptūrų parku “Vilnoja“, kuriame eksponuojama daugiau kaip 40 modernių skulptūrų iš akmens. Akmens skulptūrų parkas įsikūręs 4 ha ploto užimančioje teritorijoje, kurioje taip pat yra viešbutis „Vilnoja“, kuriame teikiamos paslaugos svečiams.

1. **Vilniaus rajono savivaldybės administracijos Sudervės seniūnijos vidinė struktūra, valdomi ištekliai.**

 2.1. Sudervės seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Sudervės seniūnija siekia: aktyvinti kultūrinį, sportinį turistinį bei dvasinį gyvenimą: saugoti ir puoselėti dvasines, istorines vertybes, krašto tradicijas, telkti bendruomenę bendroms akcijoms, renginiams, šventėms, mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Seniūnas, raštvedys, socialinio darbo organizatorius bendruomenėje, finansininkas, žemės ūkio specialistas, vyresnysis specialistas, valytojas, kiemsargiai, kapinių prižiūrėtojai, elektrikai, šildymo sezono metu kūrikai.

2022 m. seniūnijos personalas sudaro 13 etato. Dirba 17 darbuotojų. Administracinį darbą dirba 6 darbuotojai, 3 darbuotojai turi aukštąjį universitetinį išsilavinimą, kiti 2 darbuotojai turi aukštesnįjį, 1 darbuotojas turi aukštąjį neuniversitetinį išsilavinimą.

 2.3. Seniūnijos turtas apskaitomas seniūnijos balanse, lėšos.

Seniūnijos turto vertė 2022-01-31 dienai – 1 626 971,21 Eur (iš jų nebaigta statyba 32431,42 Eur.).

 2.4. Viešųjų darbų programa (lėšos, įdarbinta žmonių, veikla).

2022 m. seniūnijoje pagal užimtumo didinimo programą nuo 2022-04-01 iki 2022-12-30 planuojama įdarbinti po 4 žmones laikino pobūdžio teritorijos tvarkymo darbams atlikti. Lėšų poreikis užimtumo didinimo programai vykdyti yra: 8400,00 Eur darbo užmokesčiui ir 200 Eur mokesčiai Sodrai. Programa finansuojama iš Lietuvos Respublikos valstybės biudžeto specialiųjų tikslinių dotacijų savivaldybės biudžetui.

Darbuotojai, dirbantys pagal užimtumo didinimo programą atliks tokius teritorijos tvarkymo darbus kaip šiukšlių rinkimas, šienavimas, autobusų stotelių priežiūra, gėlynų priežiūra, miško pakraščių tvarkymas. Bus pjaunama žolė paežerėse, pamiškėse ir visoje seniūnijos teritorijoje. Taip pat prie Sudervės Šv. Trejybės bažnyčios, Šv. Marijos skulptūros, varpinės, Sudervės naujų ir senų kapinių teritorijose pastoviai bus atliekami teritorijos tvarkymo pagalbiniai darbai.

1. **Vilniaus rajono savivaldybės administracijos Sudervės seniūnijos misija, vizija.**

 3.1. Seniūnijos misija.

Tenkinant Vilniaus rajono Sudervės seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygmeniu.

 3.2. Seniūnijos vizija.

Vilniaus rajono Sudervės seniūnija – tai Vilniaus rajono dalis, turtinga natūralios sveikos gamtos išteklių bei turinti išvystytą paslaugų infrastruktūrą. Čia sutelkti bendruomenės nariai gyvena, dirba ir kuria patogioje ir saugioje aplinkoje. Rūpintis seniūnijos ir gyventojų gerove numatoma kurti saugią ir patogią gyvenamąją aplinką.

 3.3. Einamųjų metų seniūnijos metinio veiklos plano tikslai.

* Užtikrinti efektyvų seniūnijai skirtų biudžeto lėšų panaudojimą;
* Kaštonų gatvės kelio praplatinimo bei gatvės apšvietimo įrengimo projekto sudarymas
* Kelti seniūnijos darbuotojų kvalifikaciją.
1. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

2022 m. seniūnijos planuojamas KPPP lėšų poreikis 120 000 Eur. Planuojama atlikti šiuos darbus:

* Sudervės seniūnijos žvyrkelių probleminių atkarpų remontas;
* Pabaigti tęstinį objektą, atlikti asfaltavimo darbus Putiniškių g. Putiniškių k., Sudervės k., Vilniaus r. sav.;
* Atlikti seniūnijos kelių asfaltbetonio dangos pažaidų taisymą (duobių remontą);

- Vietinės reikšmės kelių ir gatvių su žvyro danga priežiūra (lyginimas greideriu).

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Vietos bendruomenių savivaldos programos lėšų poreikis neplanuojamas.

 4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės  pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatvės ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Apšviestos seniūnijose gatvės tamsiu paros metu: Sudervės kaimo, Vilniaus, Ežerų, Sodų Saulės, Riešės, Kernavės g.., Putiniškių k., Putiniškių g., Rastinėnų k., Pakonių g., G. Antakalnių k., Regioninis kelias 1,14 km. Rastinėnų k., Dambriškių k., Purviškių k., Bubų k.,Vaigeliškių k. | **15,0** | **-** | - | **15,0** | **-** | **15,0** |  |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Kernavės g. Sudervės k. apšvietimo elektros tinkle pratęsimas | **31,5** | **-** | - | **31,5** | **-** | **31,5** |  |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Kaštono gatvės kelio praplatinimo bei gatvės apšvietimo projektas | **20,0** | **-** | - | **20,0** | **-** | **20.0** |  |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Gatvių apšvietimo remontas | **3,0** | **-** | - | **3,0** | **-** | **3,00** |  |  |
| **Valdymo programa (04)** |  |
| 04 | 01 | **Užtikrinti sklandų savivaldybės institucijų darbą** |  |
| 04 | 01 | 01 | **Sudaryti sąlygas savivaldybės funkcijų vykdymui** |  |
| 04 | 01 | 01 | 04 | Seniūnijų darbo organizavimas | Vykdoma nuolat | **149,1** | **-** | **0,4** | **149,5** | **-** | **149,5** |  |  |
| 04 | 01 | 02 | **Įgyvendinti savivaldybės teisės aktais priskirtas valstybės funkcijas** |  |
| 04 | 01 | 02 | 14 | Žemės ūkio funkcijos vykdymas | Valdų atnaujinimas, suinteresuotų asmenų konsultavimas, paraiškų priėmimas | **17,9** | **-** | **-** | **17,9** | **-** | **17,9** |  |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 | **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkytos visos seniūnijos teritorijoje šiukšliavietės, išvežtos atliekos į sąvartyną. Atliekos išvežtos iš kapinių. | **13,0** | **-** | - | **13,0** | - | **13,0** |  |  |
| 05 | 01 | 02 | 06 | Viešųjų erdvių tvarkymas seniūnijose | Seniūnijos teritorijos tvarkymo darbai  | **57,4** | **-** | - | **57,4** | - | **57,4** |  |  |
| 05 | 01 | 02 | 06 | Viešųjų erdvių tvarkymas seniūnijoje | Kelių remontas ir teritorijos priežiūra | **132,9** | **-** | - | **132,9** |  | **132,9** |  |  |
| **Socialinės atskirties mažinimo programa (08)** |  |
| **08** | **01** | **Didinti socialiai remtinų asmenų integraciją į visuomenę ir mažinti socialinę atskirtį** |  |
| 08 | 01 | 01 | **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | **22,8** | **-** | - | **22,8** | - | **22,8** |  |  |
| 08 | 01 | 04 | **Padėti bedarbiams grįžti į darbo rinką** |  |
| 08 | 01 | 04 | 01 | Viešųjų darbų programos vykdymas | Teritorijų tvarkymo ir gražinimo darbai. Bedarbių skaičių mažinimas | **-** | **8,6** | **-** | **-** | **-** | **8,6** |  |  |

Seniūnė Česlava Pavilovič

Vyresnioji finansininkė Marija Savicka